Rutalahti

Rutalahti on kylä Joutsassa. Rutalahti sijaitsee Päijänteen Rutalahden rannalla. Jyväskylään kylästä on matkaa noin 40 kilometriä. Rutalahden kylä on valittu kahdesti Keski-Suomen vuoden kyläksi: vuosina 1997 ja 2008 ja valtakunnan toiseksi vuonna 2008. Rutalahden Nuorisoseura pyörii myös aktiivisena. Se on valittu Keski-Suomen parhaaksi vuosina 1985, 2006, 2007 ja 2015 sekä valtakunnan parhaaksi 2015. Rutalahdessa on nykyisin noin 200 asukasta, minkä lisäksi on runsaasti lomalaisia. Rutalahdessa on tanssilava Letkaliiteri.

Rutalahti kuului vuoteen 1936 asti Korpilahteen, josta se siirtyi Leivonmäen kuntaan. Vuoden 2008 kuntaliitoksen myötä Rutalahdesta tuli osa Joutsaa.

Formula 1 -kuljettaja Sebastian Vettel osti vuonna 2015 Aki Hintsan entisen kesähuvilan Rutalahdesta 1,3 miljoonalla eurolla.

Lähteet

Aiheesta muualla

Kirjallisuutta
Backman, Leila ym.: Ei täällä kehnosti eletty : Rutalahden kyläkirja. Rutalahden nuorisoseura, 2006. ISBN 952-92-0871-5.

Joutsan kylät
Leivonmäki